CELEX: 62010TN0078
Language: da
Date: 2010-02-19 00:00:00
Title: Sag T-78/10: Sag anlagt den 19. februar 2010 — Lehning Entreprise mod KHIM — Certmedica International (L112)

1.5.2010   
            
            
               DA
            
            
               Den Europæiske Unions Tidende
            
            
               C 113/55
            
         Sag anlagt den 19. februar 2010 — Lehning Entreprise mod KHIM — Certmedica International (L112)
   (Sag T-78/10)
   2010/C 113/86
   Stævningen er affattet på fransk
   
      Parter
   
   
      Sagsøger: Lehning Entreprise (Sainte-Barbe, Frankrig) (ved avocat P. Demoly)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Certmedica International GmbH (Aschaffenburg, Tyskland)
   
      Sagsøgerens påstande
   
   
               —
            
            
               I betragtning af ligheden mellem de omhandlede tegn og varer foreligger der en risiko for forveksling mellem de omtvistede varemærker L.114 og L112 for samtlige varer i klasse 5, som er omfattet af registreringsansøgningen. Den anfægtede afgørelse skal følgelig ophæves, for så vidt der hermed blev givet afslag på sagsøgers ugyldighedsbegæring vedrørende følgende varer: »præparater til sundhedspleje« og »diætetiske kostkoncentrater fremstillet på basis af krebsdyr (så som kitosan)«, og den øvrige del af afgørelsen stadfæstes.
            
         
               —
            
            
               Under hensyn til sagens faktiske omstændigheder vil det endelig være særlig uretfærdigt at tilpligte sagsøger at bære de ikke-godtgørelsesberettigede omkostninger, som virksomheden har afholdt i forbindelse med denne åbenbart ubegrundede procedure. Selskabet Certmedica Internationale GmbH bør derfor tilpligtes at betale de omkostninger, som sagsøger har afholdt siden indsigelsessagens blev indledt.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: ordmærket »L112« for varer i klasse 5 og 29 (EF-varemærke nr. 2 349 728)
   
      Indehaver af EF-varemærket: Certmedica International GmbH
   
      Indgiveren af begæringen om, at EF-varemærket erklæres ugyldigt: Lehning Entreprise
   
      Varemærkerettigheder påberåbt af indgiveren af ugyldighedsbegæringen: Det nationale mærke »L.114«, som er registreret i Frankrig for varer i klasse 5 (nr. 1 312 700)
   
      Annullationsafdelingens afgørelse: Delvis medhold i begæringen om, at det omhandlede varemærke erklæres ugyldigt for varer i klasse 5
   
      Appelkammerets afgørelse: Delvis medhold i den klage, som er indgivet af Certmedica International
   
      Søgsmålsgrunde: Tilsidesættelse af artikel 8, 52 og 53 i Rådets forordning (EF) nr. 207/2009 om EF-varemærker, eftersom der foreligger en risiko for forveksling mellem de omtvistede varemærker for så vidt angår »præparater til sundhedspleje« og »diætetiske næringsmidler fremstillet på basis af krebsdyr (så som kitosan)«